armvectores/hy_wikipedia_2023 huggingface dataset:
Անդրանիկ Հակոբյան (բռնցքամարտիկ)

Անդրանիկ Հակոբյան (հոկտեմբերի 6, 1981(1981-10-06), Վաղարշապատ, Հայկական ԽՍՀ, ԽՍՀՄ), հայ միջին քաշային բռնցքամարտիկ է, Հայաստանի բազմակի չեմպիոն, 2008 թ. աշխարհի գավաթակիր (Մոսկվա, Ռուսաստանի Դաշնություն), 2009 թ. աշխարհի առաջնության փոխչեմպիոն (Միլան, Իտալիա)։ Մասնակցել է 29-րդ Ամառային Օլիմպիական խաղերին (2008 թ., Պեկին, Չինաստան)։ Միակ բռնցքամարտիկը, ով կներկայացնի Հայաստանը 30-րդ Ամառային Օլիմպիական խաղերին։ Անհատական մարզիչն է Պավել Կարսլյանը։
Անդրանիկը ամուսնացած է, ունի մեկ աղջիկ։


== Աղբյուրներ ==


== Հղումներ ==
Անդրանիկ Հակոբյանի էջը 30-րդ Ամառային Օլիմպիական խաղերի կայքում։
panarmenian.net կայքի "Հայաստանի օլիմպիական հավաքականը. բարձրացում դեպի Օլիմպոս" ֆոտոշարք
Կարխուն

Կարխուն, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 1107 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(9016) Հենրիմուր

(9016) Հենրիմուր (անգլ.՝ Henrymoore), աստերոիդ աստերոիդների հիմնական գոտում։ Հայտնաբերվել է 1986 թվականի հունվարի 10-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,72809 ա. մ., առավելագույնը մոտենում է 1,6942 ա. մ. հեռավորության վրա և հեռանում 3,762 ա. մ.։ Արեգակի շուրջ մեկ ամբողջական պտույտ է կատարում 1645,84 երկրային օրվա ընթացքում, իր ուղեծրով շարժվելով միջինում 0,218734 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 29,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9016) Հենրիմուր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդեր Ռինգ

Ալեքսանդեր Ռինգ (ֆին.՝ Alexander Ring, ապրիլի 9, 1991(1991-04-09), Հելսինկի, Ֆինլանդիա), ֆինլանդացի ֆուտբոլիստ, կիսապաշտպան։ Հանդես է գալիս ամերիկյան «Նյու Յորք Սիթի»-ի և Ֆինլանդիայի ազգային հավաքականի կազմում։


== Ակումբային կարիերա ==
2011 թվականի սեպտեմբերի 26-ին Ռինգը պայմանագիր է կնքել ֆինլանդական «ՀԻԿ»-ի հետ։ Պայմանագիրը նախատեսված է եղել մինչև 2015 թվականը։
2012 թվականի հունվարին Ալեքսանդերը վարձակալական հիմունքներով տեղափոխվել է գերմանական «Բորուսիա»։ Թիմի կազմում իր դեբյուտը նշել է 2012 թվականի մարտի 10-ին՝ «Ֆրայբուրգ»-ի դեմ խաղում։ Թիմի կազմում իր առաջին գոլը խփել է օգոստոսի 22-ին՝ «Դինամո»-ի դեմ խաղում։
2013-2016 թվականների ընթացքում Ռինգը հանդես է եկել «Կայզերսլաուտերն»-ի կազմում։
2017 թվականի հունվարից Ալեքսանդերը հանդես է գալիս ամերիկյան «Նյու Յորք Սիթի»-ի կազմում։


== Միջազգային կարիերա ==
Ֆինլանդիայի ազգային հավաքականի կազմում Ալեքսանդեր Ռինգը իր դեբյուտը նշել է 2011 թվականի հուլիսի 7-ին՝ Շվեդիայի հավաքականի դեմ խաղում։


== Ձեռքբերումներ ==
Ֆինլանդիայի չեմպիոն - 2011
Ֆինլանդիայի գավաթակիր - 2011


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Նովիկովո (գյուղ, Տյոմկինսկի շրջան)

Նովիկովո (ռուս.՝ Новиково), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 76 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեփ ռոք

Ռեփ ռոք (անգլ.՝ Rap rock)՝ երաժշտության ժանր, այն համատեղում է հիփ-հոփի վոկալ տարրերը այլընտրանքային երաժշտության տարբեր գործիքային ձևերով։ Պատմականորեն առաջին ռոք խմբերը, որոնք փորձել են, եղել են Blondie-ը և The Clash-ը։ 1975 թվականին «Walk This Way» երգի վերահրատարակությունը թողարկել է «Aerosmith» խումբը։ «Walk This Way» երգի ռիմեյքը 1975 թվականին ներկայացրել է Aerosmith խումբը (համատեղված Run-D.M.C.)։ 1986 թվականին հիփ հոփը տարածվել է սպիտակ հանդիսատեսների շրջանում։ Գրեթե միաժամանակ ժանրի շրջանակներում հայտնվել է մետալ և ռեփքոր, քիչ անց էլ ձևավորվել է ռեպ մետալ։ Հետագայում ռեփ-ռոքը այլընտրանքային ռեպի հիմք դարձավ։


== Ենթաբաժիններ ==


=== Ֆանկ մետալ ===

Ֆանկ մետալը սահմանային երաժշտության ժանրն է, որը հայտնվել է 80-ական թվականներին։ Որպես կանոն, այն պարունակում է ֆանկի և մետալի տարրեր։ Սա դրսևորվում է ծանր մետալական առագաստների համադրությամբ, բնորոշ ֆունկցիոնալ բաս ձայնով (սլեպ տեխնիկա)։ Ժանրի համար հազվադեպ է օգտագործվում ռեփ և այլընտրանքային ռոքի տարրերը, ինչը հաճախ խճճվում է ռեփկոր և ռեպ մետալի հետ։ Օրինաներ. Infectious Grooves, Primus, Red Hot Chili Peppers (վաղ ժամանակվա), Incubus (վաղ ժամանակվա), Living Colour, Rage Against the Machine, Extreme и Faith No More:


=== Ռեփքոր ===

Ռեփքորը ծագել է 80-ականների կեսերին փանկ ռոքի և հարդ ռեպի միաձուլման արդյունքում։ Վաղ ռեփքոր խմբերի օրինակներ են Beastie Boys-ը Biohazard-ը (hed) PE-style-ը և Kottonmouth Kings-ը։ Այնուամենայնիվ, ժանրը 90-ականների վերջերին հասավ իր ստեղծագործական մեծ դերակատարությանը Limp Bizkit, 311, Bloodhound Gang,, Dog Eat Dog, Kid Rock, քիչ անց Linkin Park, Reveille և Zebrahead խմբերը։ Մինչ օրս, ռեպկորը այնքան հայտնի չէ, որքան նախկինում, բայց ժանրը շարունակում է հայտնվել նոր խմբերի, օրինակ Hollywood Undead-ում կամ From Ashes To New-ում։


=== Ռեփ մետալ ===

1980-ականների վերջին թրեշ մետալ խումբ Անթրաքսը մշակել է նոր ժանր, որը ռեպի և մետալի խառնուրդ է։ Ռեպ մետալը 1990-ականների սկզբին հայտնի դարձավ Rage Against the Machine աշխատանքի շնորհիվ, սակայն տասնամյակի վերջը զիջում է նու մետալ-ի ժողովրդականությանը։ Նու մետալը շատ մոտ է ռեպ մետալին, բայց բացի ռեպից և մետալից այն ներառում է նաև ծանր և ցողուն ազդեցություններ։


== Ծանոթագրություններ ==
Լորան Օնորե Մարկեստ

Լորան Օնորե Մարկեստ (ֆր.՝ Laurent Honoré Marqueste, հունիսի 12, 1848(1848-06-12)[…], Թուլուզ - ապրիլի 5, 1920(1920-04-05), Փարիզի 14-րդ շրջան, Փարիզ), ֆրանսիացի քանդակագործ։
Ալեքսանդր Ֆալգյերի աշակերտը։ 1871 թվականին Մարկեստը պարգևատրվել է քանդակագործության Հռոմեական Մեծ մրցանակով։ Կիրառական կերպարվեստի Ակադեմիայի պրոֆեսոր 1893 թվականից, Պատվո Լեգեոնի հրամանատար (1903), Փարիզի Համաշխարհային Ցուցահանդեսի գրան-պրի դափնեկիր (1900)։

Փարիզում երկար տարիներ աշխատել է մոնումենտալիստ (ստեղծեց Վիկտոր Հյուգոյի արձանը Սորբոնում, իսկ 1884 թվականին ավարտեց փարիզյան համայնքապետարանում գտնվող ձիերի մեծ արձանը, որը սկսել էր Ժան Իդրակը)։ Մարկեստի անտիկ սյուժեով քանդակներից ամենանշանավորներն են՝ «Պերսևս և Հարգոնա» (1876), «Օֆելյայի վիշտը» (1879), «Գալատեյ» (1884)։


== Ծանոթագրություններ ==
Ծառուղի

Ծառուղի, ծառերով եզրավորված ճանապարհ (սովորաբար պարտեզներում, զբոսայգիներում՝ զբոսուղի, ճեմելիք, կան նաև ծառուղի փողոցներ)։ Զբոսայգիները հատակագծելիս նախատեսվում են ուղղագիծ և կորագիծ ծառուղիներ (կամ միայն մեկ տիպի)։ Ծառերը ձևավորվում են կամ թողնվում իրենց բնական տեսքով։ Նրանց միջև հեռավորությունը մոտ 5 մ է, շարքերինը՝ 10 մ։
Վիլլեմստադ

Վիլլեմստադ, մեծ քաղաք Կյուրասաո վարչական կենտրոնում։ Բնակչությումը 58000 մարդ (2003 թ.), իսկ քաղաքական ագլոմերացիան հասնում է մինչև 130 հազ.:
Հոլանդացիները Կարիբյան կղզիների գեղեցիկ բնական նավահանգստում ստեղծեցին առևտրային բնակավայր 1634 թվականին։ Հետագա դարերի ընթացքում քաղաքը տնտեսապես աճեց և զարգացավ։ Քանի որ կղզու տնտեսությունը ծաղկում էր, այդ փաստը գրավում էր նիդերլանդացի և հրեա առևտրականների ուշադրությունը, և քաղաքը դարձավ հզոր առևտրական կենտրոն շատ գեղեցիկ առանձնատներով և բիզնես շրջաններով։
Ժամանակակից քաղաքը իր մեջ է կրում մի քանի պատմակն շրջաններ, ճարտարապետական կոթողներ որոնք իրենց մեջ են արտահայտել ոչ միայն եվրոպական ոճի էսքիզներ այլ նաև նիդերլանդներից այստեղ բերված ոճը։
Քաղաքի կենտրոնը կիսում է երկու մեծ շրջաններ ՝ Պունդան արևելյան մասում և Օտրոբանդան արևմտյան մասում։ Հիասքանչ ափամերձ տարածքի ողջ երկայնքով տեղակայված են XVIII-XIX դարերի վաղեմություն ունեցող նիդերլանդական բնակավայրեր, որոնցում այժմ տեղակայված են սրճարաններ, առևտրի կենտրոններ և այլ ժամանցի վայրեր։ Հին քաղաքներ կապված են երկու կամուրջով Կոնինգին-Յուլիանաբրյուգ (բարձրությունը կազմում է 50 մետր) և Կոնինգի-Էմմաբրյուգը ՝ հետիոտնային կամուրջը՝ հատուկ կառուցված է նավերի երևեկությանը չխանգարելու համար։ Նավահանգստում կա լողացող շուկա։
Պունդաի հյուսիսային մասում ձգվում է հին հրեական շրջան Սխարլոն։ Այնտեղ է գտնվում տարիքով երկրորդ սինագոգը (հնագույն տներ) ՝ Միկվա-Իսրաել-Էմանուէլը (XVII դար), և նունպես հին գերեզմանոց Բեթ-Հեյմը, իր ոչ մեծ ներքին թանգարանով։
Ֆորտ-Ամստերդամը (1635 թվական) նավահանգիստը, որից էլ սկսել է զարգանալ քաղաքը, այս օրերին դեռևս թույատրվում է այս տարածք մուտք գործելը։ Սա համարվում էր Նիդերլանդական Անտիլների նստավայրը։
Քաղաքում կան բազմաթիվ թանգարաններ՝ Կյուրասաոի թանգարանը, Ծովային թանգարանը, Ֆորտ-Ամստերդամի եկեղեցական թանգարանը և Կուրա-Խուլանդի թանգարանը։ 1948 թվականին հրեա և արաբ ժողովուրդների միջև ծագեց վիճաբանություն, որը բերեց մեծ անկարգության, որն էլ վերածվեց սպանդի, որի ընթացում էլ մահացավ մեկ մարդ։
1977 թվականին քաղաքը և նավահանգիստ Վիլլեմստադը գրանցվեց ՅՈՒՆԵՍԿՕ-ի համաշխարհային ժառանգության ցուցակում։


== Ծանոթագրություններ ==
Հոուփ Ակպան

Հոուփ Ինի Ի. Ակպան (օգոստոսի 14, 1991(1991-08-14), Լիվերպուլ, Անգլիա, Միացյալ Թագավորություն), նիգերիացի ֆուտբոլիստ, «Բրեդֆորդ Սիթիի» կիսապաշտպան։ Հոուփը ծնվել է Անգլիայի Լիվերպուլ քաղաքում։ Հանդես է եկել Նիգերիայի ֆուտբոլի հավաքականում։


== Ակումբային կարիերա ==
«Էվերթոնի» կազմում նորամուտը կատարել է 2009 թվականի դեկտեմբերի 17-ին ՈՒԵՖԱ Եվրոպայի լիգայի՝ ԲԱՏԷ-ի դեմ խաղում։
2011 թվականի մարտի 17-ին Հոուփ Ակպանը վարձավճարով տեղափոխվել է «Հալլ Սիթի» մինչև 2010/11 մրցաշրջանի ավարտը։
2011 թվականի հունիսի 14-ին Հոուփ Ակպանն ազատ գործակալի կարգավիճակով տեղափոխվե է անգլիական «Կռոլի Թաուն» ակումբ։
2013 թվականի հունվարի 8-ին Ակպանը երեք տարվա պայմանագիր է կնքել Անգլիայի «Ռեդինգ» ակումբի հետ։ Նա հայտարարել է, որ ցանկանում է օգնել ակումբին մնալ Անգլիայի Պրեմիեր Լիգայում։ Հոուփն իր առաջին գոլը նոր ակումբի կազմում խփել է 2014 թվականի հունվարին։


== Ազգային հավաքական ==
Չնայած նրան, որ Հոուփ Ակպանը ծնվել է Անգլիայում, 2013 թվականին նա հայտարարել է, որ ցանկանում է հանդես գալ Նիգերիայի ազգային հավաքականի կազմում (այդ երկրում են ծնվել նրա ծնողները)։
2014 թվականի հոկտեմբերին Ակպանը հրավիրվել է Նիգերիայի հավաքական։ Նա հավաքականի կազմում նորամուտը կատարել է նույն ամսում՝ 2014 թվականի հոկտեմբերի 15-ին՝ մասնակցելով Աֆրիկայի ֆուտբոլի գավաթի խաղարկության որակավորման փուլին։


== Վիճակագրություն ==


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
Stand My Ground

Stand My Ground, Within Temptation խմբի առաջին սինգլը, The Silent Force ալբոմից։ Երգը ընդգրկվել է Նիդեռլանդական, Ֆրանսիական, Բելգիական Top տասնյակներում, ինչպես նաև երգը դարձավ «Արյուն և շոկոլադ» ֆիլմի սաունթրեք։


== Տեսահոլովակ ==
Հոլովակի մի դրվագում Շարոն դել Ադելն իմանում է, որ աշխարհը պիտի ավերվի ջրհեղեղի պատճառով։ Բայց Շանորնը և խմբի մյուս անդամները փրկվում են նավով։ Բոլոր կադրերն իրական են, բացառությամբ քաղաքի մասի։ Նկարահանման կադրերը անց են կացվել DVD:


== Երգացանկ ==
CD Սինգլ«Stand My Ground» (radio version)
"Overcome (non album version)CD EP (4 թրեք)«Stand My Ground» (radio version)
«Overcome» (non album version)
«Its The Fear» (demo version)
«Stand My Ground» (album version)CD Մուլտի սինգլ«Stand My Ground» (radio version)
«Overcome» (non album version)
«Its The Fear» (demo version)
«Towards The End»
«The Swan Song» (Instrumental/orchestral version)DVD Սինգլ«Stand My Ground» (Single version)
«Overcome»
«It’s The Fear» (Demo version)
«Forsaken»
«Towards The End»
«Stand My Ground» (Տեսահոլովակ)
Making of … «Stand My Ground» (Տեսահոլովակ)
«Studio impressions» (Տեսահոլովակ)
«On Tour» (Տեսահոլովակ)
Նակրներ


== Չարթեր ==
Նիդեռլանդներում երգը հասել է չորրորդ հորիզոնական։ Երգը ընդգրկվել է Ֆրանսիական և Բելգիական Top տասնյակում, իսկ Գերմանիայում զբաղեցրել է 13-րդ տեղը։ Երգը գլխավորել է Իսպանական Spanish Airplay Chart և Los 40 Principales չարթերը։


== Ծանոթագրություններ ==


== Արտաքին հղումներ ==
YouTube-ում
Գետաձին (մուլտֆիլմ)

«Գետաձին», 1975 թվականին նկարահանված կարճամետրաժ մուլտֆիլմ, ռեժիսորը Էդուարդ Նազարովն է։ Մուլտֆիլմը նկարահանվել է ըստ Էմմա Մոշկովսկայայի հեքիաթի։
«Ուրախ կարուսել» № 7 մուլտիպլիկացիոն ալմանախի երկու պատմություններից երկրորդն է։


== Սյուժե ==
Միայնակ գետաձին ձանձրանում է մենակությունից և փորձում է ընկեր գտնել։ Նա հանդիպում է մրջուններին, մեղուներին, նապաստակներին, ճուտիկներին, սակայն նրան չի հաջողվում ընկերանալ նրանց հետ։ Վերջնական արդյունքում նա հանդիպում է մեկ այլ միայնակ գետաձիու, և նրանք միասին սկսում են վազել և խաղալ։


== Նկարահանող խումբ ==


== Գրաքննություն ==
Անմեղ մուլտֆիլմը ենթարկվել է խիստ գրաքննության։ Խմբագիրները գետաձիու` ընկեր փնտրելու մեջ նկատում են նրա` կոլեկտիվիզմից հրաժարվելու ցանկությունը, քանի որ նա արհամարհում էր մրջյուններին, մեղուներին, նապաստակներին և ճուտիկներին։ Տեքստը պետք է կարդար Իգոր Կվաշան, սակայն նրա ձայնը խմբագիրներին շատ էրոտիկ է թվում, և նրան փոխարինում է Լև Լյուբեցկին։


== Հետաքրքիր փաստեր ==
Էդուարդ Նազարովի միակ մուլտֆիլմն է, որը թողարկվել է փոխադրման տեխնիկայով։
«Սոյուզմուլտֆիլմ» ստուդիայում գետաձիուն անվանել են «կատաղած կարտոֆիլ»։


== Ծանոթագրություններ ==


== Արտաքին հղումներ ==
«Бегемотик»(անգլ.) ֆիլմը Internet Movie Database կայքում
«Бегемотик» «Հայրենական կինոյի հանրագիտարան» կայքում
Մատո

Մատո (ֆր.՝ Mathaux), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 234 մարդ, բնակչության խտությունը` 18.81 մարդ/կմ²։ Բնակավայրը զբաղեցնում է 12.44 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 120 կմ հարավ, Տրուա քաղաքից` 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 211 աշխատունակ (15-64 տարեկան)  բնակիչ, որոնցից ակտիվ էին 155-ը, իսկ ոչ ակտիվները` 56։ Ակտիվության ցուցանիշը կազմում է 73,5 %։ 155 աշխատունակ մարդկանցից աշխատել է 139 անձ (84 տղամարդ և 55 կին)։ Գործազուրկ են եղել 16 անձ (8 տղամարդ և 8 կին)։ 56 անաշխատունակներից 10-ը եղել են աշակերտներ կամ ուսանողներ, 26-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շախտյորսկ

Շախտյորսկ (ուկրաիներեն՝ Шахта́рськ), քաղաք Ուկրաինայի Դոնեցկի մարզի Շախտյորսկի քաղաքային խորհուրդում, մարզային նշանակության քաղաք, շրջկենտրոն։ Բնակավայրը նախկինում նաև անվանվել է Ալեկսեևո-Օրլովկա, Կատիկ, Օլխովչիկ։ Հիմնադրվել է 1764 թվականին։
2012 թվականի տվյալներով Շախտյորսկ քաղաքում բնակվում էր 61 000 մարդ։ Բնակավայրը զբաղեցնում է 40,8 կմ² տարածք։ Բնակչության խտությունը կազմում էր 1461 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պադունսկայա (գյուղ, Պրոմիշեննովսկի շրջան)

Պադունսկայա (ռուս.՝ Падунская), գյուղ Ռուսաստանի Կեմերովոյի մարզի Պրոմիշեննովսկի շրջանի կազմում։
Բնակչությունը վերջին գրանցված տվյալներով կազմում էր 2100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոդիմա (քաղաք, Ուկրաինա)

Անվան այլ կիրառումների համար տե՛ս՝ Կոդիմա (այլ կիրառումներ)Կոդիմա (ուկրաիներեն՝ Кодима), քաղաք Ուկրաինայի Օդեսայի մարզի Կոդիմայի շրջանում, շրջկենտրոն։ Հիմնադրվել է 1754 թվականին։
2011 թվականի տվյալներով Կոդիմա քաղաքում բնակվում էր 8 932 մարդ։ Բնակավայրը զբաղեցնում է 10,53 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գուրնե (քաղաք)

Գուրնե (քաղաք) (հուն․՝ αι Γούρναι) փոքր քաղաք Կրետե կղզու հյուսիսում՝ Էգեյան ծովի ափին։ 2010 թվականից Կալիկրատիսի ծրագրով համայնքի վարչական կենտրոնը՝ Հերսոնեսը, Իրակլիոնի ծայրամասային միավոր է Հունաստանի Կրետե կղզու ծայրամասում։ 2011 թվականի մարդահամարի տվյալներով բնակչության թիվը կազմում է 1628 մարդ։ Գուրնեն մայրաքաղաք Իրակլիոնից 15 կիլոմետր արևելք է գտնվում և 50 կմ հյուսիս-արևմուտք՝  Այոս-Նիկոլաոսից։ Բնակչության հիմնական զբաղմունքը գյուղատնտեսությունն է։ Արտադրվում են բանջարեղեններ, խաղող և ձիթապտղի յուղ։ Քաղաքում է գտնվում Կրետեի ջրավազանը։
Քաղաքի շրջակայքում գտնվել են Միոնական քաղաքակրթության փլատակները։ Քաղաքը առաջին անգամ հիշատակվել է 1583 թվականին։
Քաղաքի անունը առաջացել է «գուրնա» (γούρνα) բառից՝ ջրելատեղ, տաշտակ(անասունների համար)։


== Անոպոլիսի համայնքային միություն ==
Անոպոլիսի համայնքային միության մեջ են մտնում չորս բնակավայր։ Ըստ 2011 թվականի մարդահամարի՝ բնակչության թիվը կազմում է 3604 մարդ։ Մակերեսը 12,472 կմ² է։


== Բնակչություն ==


== Ծանոթագրություններ ==
Մերձավոր Արևելք

Մերձավոր Արևելք (արաբ․՝ شرق أدنى‎‎, պարսկերեն՝ خاور نزدیک, թուրքերեն՝ Yakın Doğu), աշխարհագրական տերմին, որն իր մեջ ընդգրկում է Արևմտյան Ասիան։ Չնայած գիտական տարբեր շրջանակներում այս տարածաշրջանը հայտնի է տարբեր անուններով։ Այս տերմինը սկզբնապես օգտագործվել է Օսմանյան կայսրության մեծ մասը նկարագրելու համար։ Միջին Արևելք տերմինի փոխարեն առավել շատ գործածական է դարձել Մերձավոր Արևելք, ինչպես նաև Արևմտյան Ասիա տերմինը. սրանցից առաջինը կարող է նաև ընդգրկել Եգիպտոսը, իսկ վերջինը միմիայն ընդգրկում է Հարավարևմտյան Ասիան, այդ թվում նաև Հարավային Կովկասը (մասամբ)։
Ազգային աշխարհագրական կազմակերպության համաձայն Միջին Արևելքը և Մերձավոր Արևելքը վերաբերում են նույն տարածաշրջանին. դրա մեջ մտնում են «Արաբական թերակղզին, Կիպրոսը, Եգիպտոսը, Իրաքը, Իրանը, Իսրայելը, Հորդանանը, Լիբանանը, Պաղեստինի տարածքը, Սիրիան և Թուրքիան»։ 1997 թվականի տվյալներով Միավորված ազգերի կազմակերպության Պարենի և գյուղատնտեսության կազմակերպությունը ևս տարածաշրջանը սահմանել է նույն կերպ, սակայն դրա մեջ ընդգրկել է նաև Աֆղանստանը։


== Անվանում ==
Անվանումը տրվել է եվրոպացիների կողմից, որպես իրենց ամենամոտ շրջան։


== Մերձավոր Արևելքի պետություններ ==


== Ծանոթագրություններ ==


== Արտաքին հղումներ ==
Մերձավոր Արևելքը հայկական հանրագիտարանում
Լուրեր Մերձավոր Արևելքից
Sorry Not Sorry

«Sorry Not Sorry», երգ, ձայնագրված ամերիկյան երգչուհի Դեմի Լովատոյի կողմից։ Թրեքի հեղինակներ են համարվում Թրեվոր Բրաունը, Դեմի Լովատոն, Ուորեն Ֆելդերը, Շոն Դուգլասը և Ուիլիան Զիար Սիմոնսը։ Երգը թողարկվել է 2017 թվականի հուլիսի 11-ին։ Լեյբլներն են Island Records-ը, Hollywood Records-ը և Safehouse Records-ը։ Այն համարվում է նաև Դեմի Լովատոյի թողարկվելիք ալբոմի առաջին երգը։


== Պատմությունը ==
2017 թվականի հունիսի 29-ին Լովատոն Ինստագրամում և Twitter-ում հրապարակել է երեք լուսանկար, որտեղ պատկերված էր «SNS» հապավումը, որը համարվում էր նոր երգի հնարավոր անվանումը։ Ավելի ուշ պարզվեց, որ երգը ստացել է «Sorry Not Sorry» անվանումը։
Միանգամից «SNSisComing» հեշթեգը Twitter-ում մի շարք թեմաներ էր գլխավորում, իսկ հետևով հեշթեգները, որոնք կապված էին թողարկման հետ, դարձան սոցիալական ցանցերի առաջատարները, որը «Sorry Not Sorry»-ն դարձրեց հուլիսի ամենասպասելի թողարկումը։
Հինգ օր անց երգչուհին Ինստագրամում կարճ տեսանյութի օգնությամբ հաստատեց երգի թողարկումը։ Հաջորդ օրը Twitter-ում Դեմի Լովատոն տեսանյութ հրապարակեց, որում հաստատվեց «Sorry Not Sorry» անվանումը։


== Թողարկումը ==
2017 թվականի հուլիսի 11-ին երգը թողարկվել է, բելեմով համաշխարհային և եվրոպական iTunes-ում՝ երկրորդ տողից։ iTunes-ի ռուսական բաժնում ամենաբարձր հորիզոնականը եղել է 13-րդը։
Amazon Music-ին տված հարցազրույցում երգչուհին ասել է, որ «Sorry Not Sorry» երգը իրեն չսիրողների համար է, որտեղ ասվում է, «Դու գիտես, որ ես լավ եմ և ներիր, որ ես չեմ ափսոսում նրա համար, որ քեզ դուր չի գալիս այն, թե ինչպես ես դու ապրում» (անգլ.՝ "You know what I’m good now and sorry I’m not sorry that you may not be loving where your life is at the moment"):


== Քննադատների կարծիքները ==
Հեղինակավոր Forbes հրատարակումը «Sorry Not Sorry» երգը նկարագրել է որպես «անհաշտ, խիզախ հայացք դեպի հայելին», իսկ Լովատոն՝ որպես «մարդու իրեն գովելու հնարավորություն, որը արդարացի է», հաջորդիվ ավելացնելով, որ «երգը իսկապես հարուստ է Լովատոյի հզոր վոկալով, որը առանձնացնում էր նրան մյուս փոփ-աստղերից արդեն երկար տարիներ»։
Idolator հրատարակությունը գրել է, որ «թեմատիկ այն արվել էր տասնյակ տարիներ առաջ», որքան որ երգի ըմբռնումը «բավարար ձանձրացուցիչ է»։


== Հիթ-շքերթներ ==


== Հավաստագրումներ ==


== Ծանոթագրություններ ==
Կուրսել սյուր Վել

Կուրսել սյւոր Վել (ֆր.՝ Courcelles-sur-Vesle), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում է Էնան։ Մտնում է Ֆեր ան Տարդենուա կանտոնի կազմի մեջ։ Համայնքի շրջանն է համարվում Սուասոնը։
Համայնքի INSEE ծածկագիրն է 02224։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 345 մարդ։ 


== Տնտեսություն ==
2010 թվականին 226 մարդկանցից (15—64 տարեկան) 155-ը եղել են առավել ակտիվ տնտեսվարողներ, 71-ը եղել են համեմատաբար ոչ ակտիվ (ակտիվության ցուցանիշը կազմել է 68,6 %, 1999 թվականին կազմել է 66,3 %)։ 155 ակտիվ մարդկանցից 129-ը աշխատել են տարբեր ձեռնարկություններում (75 տղամարդ և 54 կին), անաշխատունակների թիվը կազմում է 26 (13 տղամարդ և 13 կին)։ 71 ոչ ակտիվ մարդկանցից 21-ը եղել են կամ աշակերտ կամ էլ ուսանող, 18-ը եղել են թոշակառու, 32-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Կուրսել սյուր Վել ազգային համալսարի վիճակագրությունը (ֆր.)


== Ծանոթագրություններ ==
Վեսյոլի Ռազդոլ (գյուղ, Վոզնեսենսկի շրջան)

Անվան այլ կիրառումների համար տե՛ս՝ Վեսյոլի ՌազդոլՎեսյոլի Ռազդոլ (ուկրաիներեն՝ Веселий Роздол), գյուղ Ուկրաինայի Նիկոլաևի մարզի Վոզնեսենսկի շրջանում։ Հիմնադրվել է 1878 թվականին։
2001 թվականի տվյալներով Վեսյոլի Ռազդոլ գյուղում բնակվում էր 88 մարդ։ Բնակավայրը զբաղեցնում է 0,32 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորիս Թորեզ

Մորիս Թորեզ (ֆր.՝ Maurice Thorez, ապրիլի 28, 1900(1900-04-28)[…], Նուաել-Գոդո - հուլիսի 11, 1964(1964-07-11)[…], Սև ծով), ֆրանսիացի քաղաքական գործիչ, 1919 թվականից խորհրդային, 1920 թվականից՝ կոմունիստական կուսակցության անդամ, 1924 թվականից՝ ՖԿԿ ԿԿ-ի, 1925 թվականից՝ քաղբյուրոյի անդամ, 1925-1930 թթ.՝ ՖԿԿ ԿԿ-ի քարտուղար, 1930-1964 թվականներին՝ ՖԿԿ գլխավոր քարտուղար, իսկ 1964 թվականից՝ ՖԿԿ նախագահ, 1932 թվականից ֆրանսիական պառլամենտի պատգամավոր։
Երկրորդ համաշխարհային պատերազմի ժամանակ Ֆրանսիայի կոմկուսը Թորեզի գլխավորությամբ հանդես է եկել գերմանական օկուպացիայի դեմ։ Խուսափելով հետապնդումներից Թորեզը ՖԿԿ ԿԿ-ի որոշմամբ տարագրվել է Խորհրդային Միություն։ 1944 թվականին վերադարձել է Ֆրանսիա։ 1945-1947 թվականներին եղել է կառավարության կազմում (անպորտֆել մինիստր, Մինիստրների խորհրդի փոխնախագահ), նախաձեռնել աշխատավորության շահերի օգտին միջոցառումներ։ 1928-1943 թվականներին ընտրվել է Կոմինտերնի գործկոմի (ԿԻԳԿ), 1939-1943 թվականներին՝ դրա նախագահության անդամ։ 


== Ծանոթագրություններ ==
Սեռիլյոս (Ուրուգվայ)

Սեռիլյոս կամ Լոս Սեռիլյոս (իսպ.՝ Cerrillos), ոչ մեծ քաղաք Ուրուգվայի հարավային մասում՝ Կանելոնես դեպարտամենտում։ Վարչական կենտրոնն է նույնանուն համայնքի, որը կազմավորվել է 2010 թվականի մարտի 15-ին և ընդհանուր առմամբ ընդգրկում է հինգ բնակավայր։ աղաքն ընկած է ազգային 36-րդ և 46-րդ ավտոմայրուղիների հատման վայրի մերձակայքում, երկրի մայրաքաղաք Մոնտեվիդեոյի կենտրոնից մոտավորապես 40 կիլոմետր դեպի հյուսիս-արևմուտք, դեպարտամենտի վարչական կենտրոնից՝ Կանելոնես քաղաքից 16 կիլոմետր դեպի հարավ-արևմուտք։


== Պատմություն ==
Բնակավայրը հիմնադրվել է 1896 թվականի օգոստոսի 3-ին։
1907 թվականի հուլիսի 5-ին ստացել է Pueblo-ի (գյուղի), 1958 թվականի հոկտեմբերի 23-ին՝ Villa-ի (փոքր քաղաքի), 1971 թվականի հուլիսի 20-ին էլ՝ Ciudad-ի (city-ի, քաղաքի) կարգավիճակ։


== Պաշտամունքի վայրեր ==
Սբ. Միքայել Հրեշտակապետ եկեղեցի (հռոմեադավան կաթոլիկների եկեղեցի է)։


== Բնակչություն ==
2011 թվականի մարդահամարի տվյալներով Սեռիլյոսում ապրում էր  2.508 մարդ։ 2010 թվականին՝ ընտրությունների նախօրյակին և ընթացքում, ըստ Intendencia de Canelones-ի տվյալների, Սեռիլյոս անվանումը կրող ամբողջ համայնքի ընդհանուր բնակչության թվաքանակը եղել է 7.369:  

Աղբյուրը՝ Instituto Nacional de Estadística de Uruguay:


== Ծանոթագրություններ ==


== Արտաքին հղումներ ==
Պաշտոնական կայքէջը Archived 2020-03-19 at the Wayback Machine.
INE Սեռիլյոսի հատակագիծը
Աժու

Աժու (ֆր.՝ Ajoux), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2014 թվականի դրությամբ կազմում է 84 մարդ, բնակչության խտությունը` 6.89 մարդ/կմ²։ Բնակավայրը զբաղեցնում է 12.2 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից 115 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 63 աշխատունակ (15-64 տարեկան) բնակիչ, որոնցից ակտիվ էին 47-ը, իսկ ոչ ակտիվները` 16։ Ակտիվության ցուցանիշը կազմում է 74,6 %։ 47 աշխատունակ մարդկանցից աշխատել է 45 անձ (20 տղամարդ և 25 կին)։ Գործազուրկ են եղել 2 անձ (1 տղամարդ և 1 կին)։ 16 անաշխատունակներից 6-ը եղել են աշակերտներ կամ ուսանողներ, 7-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոշեխոնյեի շրջան (Յարոսլավլի մարզ)

Պոշեխոնյեի շրջան (ռուս.՝ Пошехонский район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Պոշեխոնյե։


== Աշխարհագրություն ==
Շրջանի տարածքի մակերեսը կազմում է 4400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15826 մարդ։ Բնակչության խտությունը կազմում էր 3,6 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոլոդինո (գյուղ, Մոնաստիրշչինսկի շրջան)

Կոլոդինո (ռուս.՝ Колодино), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պայտինգ

Պայտինգ  (գերմ.՝ Peiting), կոմունա Գերմանիայի Բավարիա երկրամասում։
Ենթարկվում է Վերին Բավարիա շրջանին։ Գտնվում է Վայլհայմ Շոնգաու շրջանի կազմում։ Բնակչությունը կազմում է 11 611 մարդ (ըստ 2010 թվականի դեկտեմբերի 31-ի) ։ Տարածքը կազմում է 75,14 կմ²։ Պաշտոնական կոդ՝ 09 1 90 140։


== Ծանոթագրություններ ==


== Արտաքին հղումներ ==
Պաշտոնական էջ
Ճակատագրի հակառակ կողմը

«Ճակատագրի հակառակ կողմը» (անգլ.՝ Reversal Of Fortune), կինոֆիլմ։ Ֆիլմը հիմնված է իրական փաստերի վրա։ Արժանացել է «Օսկար» մրցանակի։


== Սյուժե ==
Իրավաբան Ալան Դերշովիցի գրքի էկրանավորումն է։ Արիստոկրատ Կլաուս ֆոն Բյուլովը մեղադրվում է իր կնոջ՝ Սաննիին մահափորձի ենթարկելու մեջ։ Սաննին (կադրից դուրս) պատմում է գործընթացի մասին, երբ Կլաուսին դատապարտեցին, բայց գրավի դիմաց բաց թողեցին մինչ բողոքարկության վերանայելը։ Նա դիմում է Հարվարդի համալսարանի իրավաբանական ֆակուլտետի պրոֆեսոր Ալան Դերշովիցին դատարանում իրեն ներկալացնելու խնդրանքով։ Սկզբում Դերշովիցը չի ցանկանում պաշտպանել դեկադենտական մուլտիմիլիոներ, նենգ Կլաուսին, բայց ամեն դեպքում տարվում է անհնարը անելու գաղափարով, չեղարկում է մեղադրանքը՝ հիմնված այն բանի վրա, որ Կլաուսը կնոջը ներարկել է մեծ քանակությամբ ինսուլին, որն առաջացրել է կոմա։ Կլաուսը արդարացվում է։ Մեղավո՞ր է արդյոք նա։ Շրեդերը պատասխան չի տալիս։


== Դերերում ==
Գլեն Քլոուզ` Սաննի ֆոն Բյուլով
Ջերեմի Այրոնս` Կլաուս ֆոն Բյուլով
Ռոն Սիլվեր` պրոֆեսոր Ալան Դերշովից
Անաբելլա Շիորա` Սառա
Ութա Հագեն` Մարիա
Ֆելիսիթի Հաֆման` Միննի


== Պարգևներ և անվանակարգեր ==
1991 թվական` «Օսկար» մրցանակ լավագույն տղամարդու դերի համար (Ջերեմի Այրոնս), ինչպես նաև երկու անվանակարգ՝ լավագույն ռեժիսիոր (Բարբե Շրյոդեր), լավագույն հարմարեցված սցենար (Նիկոլաս Կազան)
1991 թվական` «Ոսկե գլոբուս» մրցանակ լավագույն տղամարդու դեր-դրամայի համար (Ջերեմի Այրոնս), ինչպես նաև երեք անվանակարգեր՝ լավագույն ֆիլմ-դրամա, լավագույն ռեժիսիոր (Բարբե Շրյոդեր), լավագույն սցենար (Նիկոլաս Կազան)
1991 թվական` ԱՄՆ-ի Գիլդիի սցենարիստների մրցանակ լավագույն հարմարեցված սցենարի համար (Նիկոլաս Կազան)
1990 թվական` ԱՄՆ-ի ազգային կինոքննադատների խորհրդի տվյալներով ֆիլմը եղել է տարվա ֆիլմերի լավագույն տասնյակում


== Ծանոթագրություններ ==


== Արտաքին հղումներ ==
«Ճակատագրի հակառակ կողմը»(անգլ.) ֆիլմը Internet Movie Database կայքում
Նովոմիխայլովկա (գյուղ, Մալովիսկայի շրջան)

Անվան այլ կիրառումների համար տե՛ս՝ ՆովոմիխայլովկաՆովոմիխայլովկա (ուկրաիներեն՝ Новомихайлівка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Նովոմիխայլովկա գյուղում բնակվում էր 252 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պանթեոն (դիցաբանություն)

Պանթեոն (հունարեն՝ πάνθεον), նշանակում է աստվածների կաճառ, բազմաստված կրոնների և դիցաբանության մեջ աստվածների ամբողջությունն է։

1922 թվականին հրատարակած «Տնտեսություն և հասարակություն» աշխատության մեջ Մաքս Վեբերը քննարկում է աստվածների պանթեոնի և մոնոթեիզմի զարգացման միջև կապը։
Պանթեոն նաև նշանակում է տաճար, սրբազան վայր, որը նվիրված է ոչ թե կոնկրետ աստվածության, այլ՝ բոլոր աստվածներին միասին։ Նման կառույցներից ամենաճանաչվածը Հռոմի Պանթեոնն է։ Հին Հռոմեական կայսրությունը բազմամշակութային և բազմազգ տերություն էր, որի քաղաքացիները իրենց մշակութային առանձնահատկություններից ելնելով պաշտում էին տարբեր աստվածների։ Նման տաճարի կառուցումը ներքին քաղաքականության դրսևորում էր՝ որպես կրոնական սինկրետիզմը ընդունելու նշան։ Այստեղ տարբեր կրոնական ավանդույթների հետևորդները կարող էին պաշտել իրենց աստվածներին։ Տաճարը հետագայում վերաօծվել է իբրև քրիստոնեական սրբավայր 609 թվականին Բոնիֆացիոս IV պապի կողմից։


== Բալթիական պանթեոն ==
Դյավաս ֊ Գերագույն աստվածն է։
Դյավաս Սյանյալիս — Աստծո դրսևորում։ Որոշ տեղեկությունների համաձայն՝ առանձին աստվածություն է, ուսուցիչ և մարդկանց հովանավոր։ Պատկերվում է աղքատ ծեր ճամփորդի տեսքով։ Հմուտ է մոգության և բժշկության բնագավառներում։
Պրաամժյուս— Աստծո մակդիրներից է։
Աուշրինե— Դյավաս աստծո դուստր (դյավայտե), լուսաբացի աստվածուհին է, անունը նշանակում է վաղորդյան աստղ։ Այս կերպարը տարբեր զուգահեռներ ունի վեդայական Ուշասի, հունական Էոսի, հռոմեական Ավրորայի հետ։ Հայտնի է նաև Աուշրա անունով, որ նշանակում է արշալույս։
Դալյա — Ճակատագրի և մանածագործության աստվածուհին է։
Գաբիա — Գերագույն աստծո դուստրը՝ դյավայտե, Սրբազան կրակը պաշտպանող աստվածուհին է։
Լայմա — Հաջողության և ճակատագրի աստվածուհին է։
Մենուո — Գերագույն աստծո որդին է՝ դյավայտիս, լուսնի աստվածն է։
Պյարկունաս — Գերագույն աստծո որդին է՝ դյավայտիս, շանթի և որոտի աստվածն է՝ համարժեք սլավոնական Պերուն աստծուն։
Սաուլե — Արևի աստվածուհին է, նրա անունից է ծագել ռուսական արև (ռուս.՝ Солнце) բառը։
Աշվյանյայ— Աստվածային երկվորյակներ, որոնք վարում են արևի աստվածուհու կառքը։ Վեդայական Աշվինաների համարժեքն են։
Վակարինե — Երեկոյան աստղ։
Վիտաուտուս — Ձիերին խնամող աստված է։
Ժյամինա — Հողի աստվածուհին է։
Պիզյուս — Պտղաբերության և ամուսնության աստվածն է։
Դյայվես Վալդիտոյոս — Մարդկային կյանքի թելը մանող աստվածուհին է։ Յոթ քույր ունի, իր գործառույթներով նման է հունական մոյրաներին և սկանդինավյան նորնաներին։ Կապված է Դալյա և Լայմա աստվածուհիների հետ։
Ժվայգժդես— Աստղերն են, Արև մոր և Լուսին հոր զավակները։ Նրանցից կարևորը Աուշրինեն է ՝ վաղորդյան աստղը։ Աուշրինեի քույրերը , ինչպես օրինակ Վակարինեն կամ Վակարեն՝ Երեկոյան աստղը, պակաս կարևոր են, առասպելներում նույնպես հանդիպում են, սակայն ՝ ավելի հազվադեպ։


== Ծանոթագրություններ ==
Բիդինգեն

Բիդինգեն (գերմ.՝ Bidingen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 1668 մարդ (ըստ 2010 թվականի դեկտեմբերի 31-ի)։ Տարածքը կազմում է 36,33 կմ²։ Պաշտոնական կոդ՝ 09 7 77 118։


== Ծանոթագրություններ ==


== Արտաքին հղումներ ==
Պաշտոնական կայք
Խաբեբայապատում

Խաբեբայապատում (իսպ.՝ novela picaresca), եվրոպական վեպի զարգացման վաղ շրջանի ժանր։ Ձևավորվել է Իսպանիայում և իր դասական ձևով հարատևել է մինչև 18-րդ դարի վերջը։ Խաբեբայապատման բովանդակությունը խաբեբայի (իսպ.՝ pícaro), խարդախի, ավանտյուրիստի արկածներն են։ Որպես կանոն հերոսը ցածր խավերից է, բայց հանդիպում են նաև աղքատացած ազնվականներ։


== Ծանոթագրություններ ==
Սպիտակ երշիկ

Սպիտակ երշիկ, վայսվուրստ (լեհ.՝ Kiełbasa biała, գերմ.՝ Weißwurst), նրբերշիկի տեսակ խաշելու համար։ Սովորաբար պատրաստվում է հորթի մսից, խոզի ճարպից և համեմունքներից։ Քանի որ պատրաստման ժամանակ չի օգտագործվում նատրիումի նիտրիտ, ուստի այն ունի բաց մոխրասպիտակավուն գույն։
Գերմանիայում կա այդ երշիկի մի քանի տեսակ։ Ամենահայտնիները մյունխենական, սիլեզիական և համբուրգյան սպիտակ երշիկներն են։


== Սիլեզիական սպիտակ երշիկ ==
Սիլեզիական սպիտակ երշիկը սովորաբար պատրաստում են դեկտեմբերին։ Այն ուտում են Սուրբ Ծնունդին և Ամանորին։ Երշիկը բաղկացած է հորթի մսից և խոզի ճարպից, որոնք մանրացնում են և ավելացնում համեմունքներ, սառույց, կիտրոն ու սպիտակ գինի։ Խճողակը լցնում են խոզի աղիքների մեջ և մի քանի վայրկյան եփում են։ Պատրաստի երշիկը տաքացնում են ջրի մեջ և չեն թողնում, որպեսզի ջուրը սկսի եռալ կամ եփում են յուղի մեջ։ Սիլեզիական խոհանոցի սովորության համաձայն՝ այն մատուցում են թթված կաղամբի և կարտոֆիլի խյուսի հետ, քաղցր մանանեխի հետ մատուցվում է նաև «Տունկե» սոուսը, որը պատրաստված է մանր փշրված անուշահացից (գերմ.՝ Lebkuchen), այն եփում են արգանակի մեջ, որն էլ պատրաստված ծխեցրած մսից, նեխուրից, վայրի գազարից և ավելացվում է մուգ գարեջուր։ Սոուսի մեջ ավելացվում է չամիչ և նուշ։


== Տես նաև ==
Սպիտակ նրբերշիկների հասարակած
Բոկվուրստ
Բրատվուրստ


== Արտաքին հղումներ ==
Վայսվուրտ՝ սպիտակ նրբերշիկ
Food from Bavaria Archived 2007-09-27 at the Wayback Machine. published by the Bavarian ministry of state for agriculture and forests
The correct treatment of a Weißwurst - essay about preparing and eating Weißwurst properly (pdf file)


== Գրականություն ==
Peter M. Lill, Ludwig Markgraf: Mythos Weißwurst. Knürr, München 1999, ISBN 3-928432-23-0
Պեդրո I-ի արձանիկ

Պեդրո I-ի արձանիկ (իսպ.՝ Estatua orante de Pedro I de Castilla), Պեդրո I Կաստիլիացու (Բուրգոս, Կաստիլիայի թագավորություն, օգոստոսի 30, 1334 - Մոնտիել, Կաստիլիայի թագավորություն, մարտի 23, 1369) գիպսե արձանիկ, որը թվագրվում է 1401-1500 թվականներ։ Պեդրո I-ը թագավորել է 1350 թվականի մարտի 26-ից մինչև մահը։


== Պատմություն ==
Արձանիկը եղել է թաղման արարողակարգի մասունք։ Ի սկզբանե եղել է միապետի գերեզմանի մաս, այնուհետև նրա թոռնուհու՝ Կոստանցիայի (Խուան Կաստիլիացու դուստրը) խնդրանքով տեղափոխվել է Մադրիդի Սանտո Դոմինգո մատուռ։
Արձանիկը վերականգնվել է 1504 թվականին կաթոլիկ միապետերի հրամանով։ Ի սկզբանե եղել է պառկած արձանիկ, այնուհետև ավելացվել են ոտքեր՝ իբրև ծնկի իջած, աղոթող արձանիկ։


== Պահպանում ==
Արձանիկը 1869 թվականից ընդգրկված է Մադրիդի ազգային հնագիտական թանգարանի մշտական ցուցադրություններում 50234 համարի ներքո։


== Տվյալներ ==
Ձևը՝ աղոթող արձանիկ
Նյութը՝ գիպս
Ոճը՝ միջնադարյան
Բարձրություն՝ 143.5 սմ
Լայնություն՝ 70 սմ
Խորություն՝ 36 սմ


== Պատկերասրահ ==

		
		
		


== Տես նաև ==
Ազգային հնագիտական թանգարան (Մադրիդ)


== Գրականություն ==
CÓMEZ RAMOS, R., “Iconología de Pedro I de Castilla”, en Historia, Instituciones, Documentos, Sevilla, 2006, pp. 61–80
GÓMEZ BÁRCENA, M.J., “Figura orante de Pedro I”, en Isidro BANGO TORVISO (dir.), Maravillas de la España Medieval. Tesoro Sagrado y Monarquía, (cat. exp., León, Real Colegiata de San Isidoro, 2000-2001), Valladolid, 2001, pp. 142–143.


== Ծանոթագրություններ ==


== Արտաքին հղումներ ==

Պեդրո I-ի աղթող արձանիկը
Estatua orante de Pedro I
Estatua Orante de Pedro I de Castilla
La imagen de poder en Pedro I de Castilla
MUSEO ARQUEOLÓGICO NACIONAL, ESTATUA de don Pedro I Archived 2016-01-25 at the Wayback Machine.
Historia de Hita y su Arcipreste
Ուժովա

Ուժովա (ուկրաիներեն՝ Ужова), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Ուժովա գյուղում բնակվում էր 115 մարդ։ Բնակավայրը զբաղեցնում է 0,51 կմ² տարածք։ Բնակչության խտությունը կազմում էր 225,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կունեո (այլ կիրառումներ)

Կունեո, կարող է վերաբերել՝

Կունեո - քաղաք Իտալիայում
Կունեո - գավառ Իտալիայի Պիեմոնտ մարզում
Բաբշին

Բաբշին (ուկրաիներեն՝ Бабшин), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Բաբշին գյուղում բնակվում էր 217 մարդ։ Բնակավայրը զբաղեցնում է 0,72 կմ² տարածք։ Բնակչության խտությունը կազմում էր 301,39 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էսսեն

Էսսեն (գերմ.՝ Essen, Էսսըն), քաղաք Գերմանիայի Հյուսիսային Հռենոս-Վեստֆալիա Ռուր շրջանի կենտրոնական մասում։ Հանդիսանում է երկրի 9-րդ ամենամեծ քաղաքը, որի բնակչությունը կազմում է մոտ 567 000 (2012 թվականի դեկտեմբերի 31-ի դրությամբ)։
Հիմնադրվել է 845 թվականին՝ մետաղների արդյունահանման մեջ մասնագիտացված Կրուպների դինաստիայի կողմից։ Մինչև 1970-ականները Էսսենը համարվում էր երկրի ածխի և պողպատի արդյունահանման գլխավոր կենտրոններից, ինչի արդյունքում բազմաթիվ մարդիկ երկրի տարբեր ծայրերից տեղափոխվում և հաստատվում էին այստեղ։ 1929-1988 թվականներին Էսսենը մեծությամբ Գերմանիայի 5-րդ քաղաքն էր, ընդ որում՝ 1962 թվականին բնակչության թվաքանակն հասել է 730 000-ի։
Գերմանիայի 100 խոշորագույն կորպորացիաներից 13-ը տեղակայված են Էսսենում։
1958 թվականին Էսսենն ընտրվում է որպես Ռուրի կաթոլիկ թեմի առաջնորդի նստավայր։


== Բնակչություն ==
Քաղաքի բնակչությունը 2011 թվականի դեկտեմբերի 31-ի դրությամբ (հաշվի առնելով 2011 թ. մարդահամարի արդյունքները) կազմել է 565 900 բնակիչ (իսկ նույն ամսաթվին ավելի վաղ այն գնահատվում էր 573 468 բնակիչ)։ 2000 թվականի դեկտեմբերի 31-ի դրությամբ քաղաքում ապրում էր 595,243 մարդ, 1990-ին՝ 626,973 մարդ, 1970-ին՝ 696,419 մարդ։


== Պատմություն ==
800 թվականին հիմնադրվեց Վերդունի աբբայությունը, որից սկսվում է Էսսենի պատմությունը։ Բացի այդ, Ռուրի ավազանի քաղաքների միավորումը, ներառյալ Էսսեն քաղաքը։


== Տնտեսություն ==
Էսսենը գազի վաճառքի և գազի փոխանցման խոշորագույն գերմանական E.ON Ruhrgas ընկերության կենտրոնակայանն է։
Messe Essen ցուցահանդեսային կենտրոնում ամեն տարի անցկացվում է սեղանի խաղերի աշխարհի ամենամեծ ցուցահանդեսը՝ Internationale Spieltage։


== Տրանսպորտ ==
Էսսենը Deutsche Bundesbahn երկաթուղու տնօրինություններից մեկն էր։ Ըստ գերմանական դասակարգման համակարգի՝ Էսսենի երկաթուղային կայարանը 1-ին կարգի կայարան է, որն այն դասում է երկրի 20 հիմնական կայանների շարքում։
Քաղաքն ունի տրամվայի ցանց։ Տրամվայի ցանցը բաղկացած է երեք արագընթաց տրամվայի գծերից (գերմանական stadtbahn)՝ U-11, U-17, U-18 և տրամվայի յոթ կանոնավոր գծեր (գերմանական Stradtbahn)՝ 101, 103, 104, 105, 106, 107, 109, որոնք մասամբ օգտագործում են ընդհանուր ուղիներ։ U-11, 101, 103, 105, 106, 109 երթուղիները ներքաղաքային ուղիներ են։ U-17 և 107 երթուղիները կապում են Էսսենը Գելզենկիրխենի հետ։ U-18 և 107 երթուղիները Էսսենը կապում են Մյուլհայմ ան Ռըռի հետ։ Էսսենի տրամվայի ցանցն ունի ստորգետնյա հատվածներ՝ 19 կայարաններով։ Միևնույն ժամանակ, ստորգետնյա կայարաններն ունեն ինչպես ստադտբանային երթուղիներ, այնպես էլ պայմանական տրամվայի երթուղիներ։
Էսսենը Եվրոպայի ամենամեծ ավտոշուկաներից մեկն է։


== Քույր քաղաքներ ==
Էսսենը բարեկամական հարաբերությունների մեջ է գտնվում հետևյալ քույր-քաղաքների հետ.

 Սանդերլենդ, Մեծ Բրիտանիա (1949)
 Տամպերե, Ֆինլանդիա (1960)
 Գրենոբլ, Ֆրանսիա (1974)
 Նիժնի Նովգորոդ, Ռուսաստանի Դաշնություն (1991)
 Թել Ավիվ, Իսրայել (1991)


== Ծանոթագրություններ ==


== Արտաքին հղումներ ==
Պաշտոնական կայք Archived 2014-09-08 at the Wayback Machine.
Խուլիա Պաստրանա

Խուլիա Պաստրանա (իսպ.՝ Julia Pastrana, 1834, Սինալոա, Մեքսիկայի Միացյալ Նահանգներ - մարտի 25, 1860(1860-03-25), Մոսկվա, Ռուսական կայսրություն), հիպերտրիխոզ (մորուք) ունեցող կին, ինչի պատճառով նրան ցուցադրել են աշխարհի տարբեր ցուցահանդեսներում։
Պաստրանան բնիկ մեքսիկացի էր։ 1834 թվականին դեռ երեխա ժամանակ նրան գտել են Սիերրա Մադրե անտառում, Սանիլոա նահանգ, Մեքսիկա։


== Ծանոթագրություններ ==

Gylseth Christopher Hals; Lars O. Toverud, (2003)։ Julia Pastrana: The Tragic Story of the Victorian Ape Woman։ Sutton։ ISBN 978-0750933124։ OCLC 52829869  
Miles A.E.W. (February 1974)։ «Julia Pastrana: The Bearded Lady»։ Proceedings of the Royal Society of Medicine 67 (2): 160–164։ PMC 1645262։ PMID 4595237։ Վերցված է 2008-02-10  


== Արտաքին հղումներ ==
JULIA PASTRANA - The Nondescript
Մեղրագետ (այլ կիրառումներ)

Մեղրագետ անվանումը կարող է վերաբերել.

Մեղրագետ (գետ, Լոռու մարզ), գետ Հայաստանի Լոռու մարզում։
Մեղրագետ, գետ Հայկական լեռնաշխարհում, Արածանիի ձախ վտակը։
Մեղրագետ, ընթերցարան, Կ. Պոլիս, հրատ. Ռ. Զարդարյան
Մարտունի (Շամքորի շրջան)

Անվան այլ կիրառումների համար տե՛ս՝ Մարտունի (այլ կիրառումներ)Մարտունի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ԽՍՀ Շամքորի շրջանում։ Գտնվում է Շամքոր քաղաքից 25 կմ հարավ, Խաչի սար լեռան լանջին։
Գոլիցինո անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում։
Ներկայումս կրում է Գյունեշլի անվանումը և մտնում է Ադրբեջանի Շամքորի շրջանի մեջ։


== Պատմություն ==
Գյուղը հիմնադրվել է XIX դարի վերջերին և կոչվել է փոխարքա Գոլիցինի անունով։ Հեղափոխությունից հետո այստեղ բնակություն են հաստատում Գետաբեկի պղնձահանքերի մոտ գտնվող Ղազախաշենի բնակիչները և գյուղը վերանվանում են Ղազախաշեն։ 1926 թվականին ի հիշատակ Ալեքսանդր Մյասնիկյանի կոչվել է Մարտունի։


== Բնակչություն ==
1901 թվականին գյուղն ունեցել է 416 ռուս, 1908-ին՝ 286 ռուս բնակիչ։


== Տնտեսություն ==
Բնակչության հիմնական զբաղմունքը դաշտավարություն, կերի և բանջարաբոստանային կուլտուրաների մշակությունն ու անասնապահությունն է։


== Անվանի մարդիկ ==
Այստեղ է ծնվել ԽՍՀ ԳԱ ակադեմիկոս Ծատուր Աղայանը։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սեռական հոլով

Սեռական հոլովը ցույց է տալիս պատկանելություն, վերաբերություն, սերում, ամբողջի և մասի հարաբերություն։
Արևելահայերենում սեռական հոլովը որոշիչ հոդ չի ստանում, ի տարբերություն արևմտահայերենի, և դրանով էլ հակադրվում է տրական հոլովին, իսկ թե ինչ վերաբերություն է՝ հասկացվում է կապակցությունից (հմմտ. Սարյանի նկարը)։ ։


== Կազմությունը ==
Սեռական հոլովը կազմվում է՝

համապատասխան հոլովիչներով (արտաքին հոլովում)
հերթագայությամբ (ներքին հոլովում)
Մի քանի բառերի սեռականը շեղվում է ընդգծված օրինաչափություններից և կազմվում է այլ կերպ՝ գալստյան, աղջկա, սիրո, մահվան, անվան, դստեր։ Սրանք սեռական վերջավորություններն են եզակի թվի դեպքում։Հոգնակի թվի սեռականի հիմնական վերջավորությունն է ի՝ անտառների, ձիերի։ Մարդիկ և կանայք ձևերի հոգնակին կազմվում է իկ/անց, այք/անց հերթագայությամբ։ Եթե հոլովական վերջավորությունը ավելանում է եզակի ուղղականի հիմքին կամ կազմվում է վերջին ձայնավորի հերթագայությամբ, սեռականը կոչվում է վերջավոր (ի, վա, ան, ոջ, ց, ու հոլովումները (ընդ որում վերջինը լինում է 0/ու (ձիու), ի/ու (այգու))։ Իսկ եթե հնչյունափոխությունը (հերթագայությունը) կատարվում է բառի ներսում, սեռականը անվերջավոր է (հայր => հոր, շուն => շան)։


== Գործածությունը ==
Հայերենում սեռական հոլովով դրվում են՝

հատկացուցիչը՝ Լույսը վառվում էր, գորգը կախված էր պատից, դուրսը խլթխլթում էր թեյամանը, պատուհանի գոգին աղջկա գրքերի դասավորությունն էր, գզրոցների դեմ քիթը վեր էր քաշում Աղունը: (Հրանտ Մաթևոսյան),
որոշիչը՝ պատի ժամացույց,
ստորոգելին՝ ժամացույցը պատի է,
կողմնակի ենթական՝ Անահիտի ներս գալը։


== Ծանոթագրություններ ==


== Գրականություն ==
Էդվարդ Աղայան, Ժամանակակից հայերենի հոլովումը և խոնարհումը, Երևան, 1967։
Գևորգ Ջահուկյան, Ժամանակակից հայերենի հոլովական համակարգը, Երևան, 1967։
Էրո (դեպարտամենտ)

Էրո (ֆրանսերեն՝ Hérault), դեպարտամենտ Ֆրանսիայի հարավում, Միջերկրական ծովի մոտ։ 

Էրո դեպարտամենտի կարգային թիվն է՝ 34։


== Պատմություն ==
Էրոն Ֆրանսիական հեղափոխության ժամանակ 1790 թ. մարտի 4-ին ստեղծված առաջին դեպարտամենտներից մեկն է։ Կազմավորվել է նախկին Լանգեդոկ գավառի տարածքի մի մասից։
20-րդ դարի սկզբի տնտեսական ճգնաժամի հետևանքով տարածաշրջանում մեծ անկում ապրեց խաղողագործությունը և դարձավ հարյուրավոր մանր ձեռնարկությունների ապստամբության պատճառ։ Դա մեծ ճնշում էր Ժորժ Կլեմանսոյի կառավարության վրա։
1956 թվականի ձմռան խիստ սառնամանիքները մեծ վնաս հասցրին ձիթենիներին և ձիթապտղի արտադրությունը չէր վերականգնվում մինչև 80-ականների վերջը։ Այդ ժամանակներում փակվել էին ձեռնարկություններից շատերը։


== Աշխարհագրական տվյալներ ==

Էրո դեպարտամենտը գտնվում է Միջերկրական ծովի մոտ։ Կարևոր գետերն են Օրի, Էրո, Վիդուրլ գետերը։ Երեք կողմերից Էրոյին շրջապատում են Օդ, Թարն, Ավերոն և Գար դեպարտամենտները։

Տարածքը 6 101 քառ.կմ է, ունի 343 համայնք։


== Տնտեսություն ==
Զարգացած է տուրիզմը։ 
Արդյունահանվող օգտակար հանածոներից են երկաթը, քարածուխը, մարմարը։


== Արտաքին հղումներ ==
Պաշտոնական կայք


== Ծանոթագրություններ ==
Վան (քաղաք, Ֆրանսիա)

Վան (ֆր.՝ Vannes, բրետոներեն՝ Gwened), քաղաք Ֆրանսիայում, Մորբիան դեպարտամենտի կենտրոնը արևմտյան Բրետանում։
Գտնվում է Մորբիանական ծովախորշից 5 կմ հեռավորությա վրա դեպի հյուսիս, որին միացած է ջրանցքով։
Հնում Վանը կոչվում էր Dariorigum, կամ Civitas Venetorum (վենետների գլխավոր քաղաք), հնահռոմեական և ֆրանսիական դարաշրջանում`Veneti, միջին դարերում`Venedi, Venetum, Venetia: Վանը ծառայել է Բրետոնական հերցոգների նստավայր. հետագայում այստեղ է գտնվել Բրետանի պառլամենտը։
Վան օկրուգը իր մեջ է ներառում 11 կանտոն 81 կոմունայով։


== Միջազգային հարաբերություներ ==


=== Քույր քաղաքներ ===
 Մոնս, Բելգիա (1952)
 Կուքսհաֆեն, Գերմանիա (1963)
 Ֆերհեմ, Մեծ Բրիտանիա (1967)


=== Գործընկեր քաղաքներ ===
 Բառնուելի, Մալի
 Վալբժիխ, Լեհաստան (2001)


== Ծանոթագրություններ ==


== Գրականություն ==
Ван / Л. А. Аксёнова // Большой Кавказ — Великий канал. — М. : Большая российская энциклопедия, 2006. — С. 570. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 4). — ISBN 5-85270-333-8.
«Ванн»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Официальный сайт города Ван(ֆր.)
(4930) Ռեֆիլտիմ

(4930) Ռեֆիլտիմ (անգլ.՝ Rephiltim), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 10-ին Ս. Լ. Սալիարդսի կողմից Պալոմարում։
Միջին հեռավորությունը Արեգակից կազմում է 3,124304 ա. մ., առավելագույնը մոտենում է 2,9761 ա. մ. հեռավորության վրա և հեռանում 3,2725 ա. մ.։ Արեգակի շուրջ մեկ ամբողջական պտույտ է կատարում 2017,1 երկրային օրվա ընթացքում, իր ուղեծրով շարժվելով միջինում 0,178474 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4930) Ռեֆիլտիմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բլագոդատնոե (գյուղ, Ջանկոյի շրջան)

Անվան այլ կիրառումների համար տե՛ս՝ ԲլագոդատնոեԲլագոդատնոե (ուկրաիներեն՝ Благодатне, Ղրիմի թաթարերեն՝ Blagodatnoye), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Բլագոդատնոե գյուղում բնակվում էր 189 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)